text: শ্রীলঙ্কা সেনাবাহিনী চিকিৎসা শাখা হচ্ছে শ্রীলঙ্কা সেনাবাহিনীর চিকিৎসা সেবা শাখা। ১৮৮১ সালে ব্রিটিশরা এটি তৈরি করে দিয়ে যায়, তখন এটির নাম ছিলো সিলন মেডিক্যাল কোর।
  
  ইতিহাস
  ১৮৮১ সালের ২৯ জুলাই শ্রীলঙ্কা সেনাবাহিনী হাল্কা পদাতিক রেজিমেন্ট তৈরি করার সঙ্গে সঙ্গে ব্রিটিশরা এই মেডিক্যাল কোরও গঠন করে; ব্রিটিশরা তাদের নিজস্ব রেজিমেন্ট শ্রীলঙ্কাতে রেখে গিয়েছিলো যদিও পরে নিয়েও গিয়েছিলো যেমনঃ সমারসেট হাল্কা পদাতিক রেজিমেন্টের ব্যাটেলিয়ন শ্রীলঙ্কাতে ছিলো। ১৯৫০ সালে স্বাধীন সিলন সেনাবাহিনীতে প্রথম ডাক্তার হিসেবে কলম্বো সামরিক হাসপাতালের অধিনায়ক হিসেবে লেঃ কর্নেল এস জয়রত্ন দায়িত্বভার গ্রহণ করেন, মেডিক্যাল এ্যাসিসট্যান্ট ছিলো গুটি কয়েকজন। ১৯৫০-এর দশক থেকে ১৯৭০-এর দশক পর্যন্ত শ্রীলঙ্কা সেনাবাহিনী চিকিৎসা শাখা পাকিস্তান সেনাবাহিনী এবং ব্রিটিশ সেনাবাহিনীর চিকিৎসা শাখা (মেডিক্যাল কোর)-এর সাহায্য নিয়ে চলতে থাকে, তাদের কাছ থেকে প্রশিক্ষণ নিয়ে শ্রীলঙ্কা সেনাবাহিনী কাজ চালাতো; এর মধ্যেই প্রশিক্ষিত ডাক্তার এবং মেডিক্যাল এ্যাসিসট্যান্টদের সংখ্যা বেড়ে যায়। ১৯৮১ সালে শ্রীলঙ্কা সেনাবাহিনীর নিজস্ব মেডিক্যাল স্কুল তৈরি করা হয় যেখানে মেডিক্যাল এ্যাসিসট্যান্ট সৈনিক রিক্রুট এবং এমবিবিএস উত্তীর্ণ তরুণদেরকে 'মৌলিক সামরিক কর্মকর্তা' প্রশিক্ষণ দেওয়া শুরু হয়।
  
  ১৯৯০-এর দশক থেকে শ্রীলঙ্কা সেনাবাহিনীতে সামরিক চিকিৎসা পরিষেবা মহাপরিদপ্তর চালু হয় যেখানে একজন মেজর-জেনারেল পদবীর ডাক্তার মহাপরিচালক হিসেবে বসা শুরু করেন; ১৯৯৯ সালে চালু হয় সার্জন-জেনারেল যেটাও একজন মেজর-জেনারেলের পদ।
  
  হাসপাতালসমূহ
  শ্রীলঙ্কা সেনাবাহিনীর সব সেনানিবাসেই সামরিক হাসপাতাল আছে; এছাড়াও আছে ফিল্ড এ্যাম্বুলেন্স।
  
  বহিঃসংযোগ 
  শ্রীলঙ্কা সেনাবাহিনীর নিজস্ব ওয়েব সাইটে চিকিৎসা শাখা সম্পর্কে তথ্য
  
  বিষয়শ্রেণী:শ্রীলঙ্কা সেনাবাহিনীর রেজিমেন্ট
title: শ্রীলঙ্কা সেনাবাহিনী চিকিৎসা শাখা